|  |  |  |
| --- | --- | --- |
| mnao1 |  | **ГАЗРЫН ТОСНЫ газрын 2015 ОНЫ САНХҮҮГИЙН ТАЙЛАН** |
|  |
| |  |  |  |  |  | | --- | --- | --- | --- | --- | | |  | | --- | | **Нэмэлт мэдээлэл авахыг хүсвэл дараах хаягаар харилцана уу:** | | ТАБ-ын Тэргүүлэх аудитор С.Энхзаяа  Утас:261663  Цахим хаяг:enkhzayas@audit.gov.mn | | Аудитын менежер: Г.Гүнжидмаа  Утас: 261885  Цахим хаяг: gunjidmaag@audit.gov.mn  Шинжээч: Б.Энхжин  Утас: 261780  Цахим хаяг: enkhjinb@audit.gov.mn | |  | | |  | |  | |  | |  | | **ТАБ-ын хаяг**: Үндэсний аудитын  газар  **Байршил**: Чингэлтэй дүүрэг  **Цахим хуудас**: www.audit.mn  **2016 оны 2 дугаар сар** | |  | |  | | --- | | **Аудитын тайлан** |   Хавсралт 1: Агуулга  Хавсралт 2: Аудитын гэрчилгээ  Хавсралт 3: Менежментийн захидал  Хавсралт 4: Аудит хийсэн санхүүгийн тайлан  Хавсралт 5: Төсвийн гүйцэтгэлийн тайлан |

|  |
| --- |
| **АГУУЛГА** |
|  |

1. Аудит хийх хууль эрх зүйн үндэслэл
2. Байгууллагын хууль, эрх зүйн орчин
3. Байгууллагын зорилго, үйл ажиллагаа
4. Аудитын шалгуур үзүүлэлт, аудитын арга зүй, хэрэгжүүлсэн горим, хяналтын сорил болон нарийвчилсан горим, түүний үр дүн
5. Дотоод хяналт
6. Төсвийн орлого, зардлын гүйцэтгэл, түүний талаарх тайлбар
7. Шилэн дансны мэдээлэл
8. Олж тогтоосон гол эрсдэлүүд, түүний үр дагавар
9. Гол, онцлог гүйлгээний талаарх (тохиромжтой бол) тайлбар
10. Аудитаар илрүүлсэн гол зөрчлүүд, тэдгээрийг шийдвэрлэсэн талаар:
11. Материаллаг бус залруулагдаагүй алдаануудын талаарх тайлбар:
12. Анхаарал татахуйц бусад чухал асуудал
13. Дараагийн аудитаар авч үзэх асуудлууд
14. Санхүүгийн тайланд хийсэн аудитаар илэрсэн зөрчлийн нэгтгэл
15. Өмнөх зөвлөмжийн хэрэгжилт
16. Зөвлөмж

**Нэг. Аудит хийх хууль эрх зүйн үндэслэл:**

Төсвийн тухай хуулийн 8.9.1, Төрийн аудитын тухай хуулийн 15.1.1 дахь заалтыг үндэслэн Төрийн аудитын тухай хуулийн 18.2 дүгээр зүйлд заасан Үндэсний аудитын газрын бүрэн эрхийн хүрээнд Газрын тосны газрын 2015 оны 12 дугаар сарын 31-ний өдрөөр дуусвар болсон жилийн эцсийн санхүүгийн тайланд САГ-2016/4/СТА-ТШЗ аудит хийлээ.

Аудитыг Төсвийн тухай, Төрийн аудитын тухай, Нягтлан бодох бүртгэлийн тухай хуулиуд болон холбогдох бусад хууль, тогтоомжийн хүрээнд Аудитын олон улсын стандартын зарчмуудад нийцүүлэн төлөвлөлтийн шатанд боловсруулсан төлөвлөгөө, хөтөлбөрийн дагуу явуулав.

Газрын тосны газрын 2015 оны санхүүгийн тайлан Нягтлан бодох бүртгэлийн тухай хууль болон Улсын секторын нягтлан бодох бүртгэлийн Олон улсын стандарт /УСНББОУС/, түүнд нийцүүлэн гаргасан улсын төсвийн байгууллагын нягтлан бодох бүртгэлийн бодлого, заавар, журмын дагуу үнэн зөв, шударга илэрхийлэгдсэн эсэхэд дүгнэлт өгөх нь энэхүү аудитын зорилт байв.

Төсвийн захирагч санхүүгийн тайлангаа УСНББОУС, түүнд нийцүүлсэн Сангийн сайдын холбогдох журмууд, төсвийн байгууллагын нягтлан бодох бүртгэлийн бодлого, програм хангамжийн дагуу үнэн зөв, бодитой бэлтгэх үүрэгтэй.

Тухайн санхүүгийн тайлан Нягтлан бодох бүртгэлийн тухай хууль, нягтлан бодох бүртгэлийн нийтээр хүлээн зөвшөөрсөн зарчмууд, УСНББОУС-тай нийцүүлж материаллаг алдаагүй, үнэн зөв, шударга илэрхийлэгдсэн эсэхэд дүгнэлт өгөх нь Төрийн аудитын байгууллагын үүрэг юм.

Газрын тосны газрын 2015 оны санхүүгийн тайлангийн аудитыг 2015 оны 2 дугаар сарын 1-нээс 2015 оны 2 дугаар сарын 25–ны хооронд хийхээр төлөвлөн Үндэсний аудитын газрын САГ-ын засгийн газрын нэгдсэн тайлангийн албаны шинжээч Б.Энхжин хэрэгжүүлэв.

Газрын тосны газрын 2015 оны санхүүгийн тайланг 2016 оны 1 дүгээр сарын 25-нд Үндэсний аудитын газарт ирүүлсэн байна.

Үндэсний аудитын газар аудитыг 2016 оны 1 дүгээр сарын 25-наас 2015 оны 2 дугаар сарын 25-ны хооронд гүйцэтгэж, аудитын тайланг хуульд заасан цаглабарын хугацаанд Газрын тосны газрын удирдлагад гардуулна.

**Хоёр. Байгууллагын хууль, эрх зүйн орчин:**

Газрын тосны тухай, Газрын тосны бүтээгдэхүүний тухай, Бүтээгдэхүүн хуваах гэрээ, Газрын тосны тухай хуулийг хэрэгжүүлэх журам, Төрийн болон орон нутгийн өмчийн тухай, Нягтлан бодох бүртгэлийн тухай, Монгол Улсын төсвийн тухай хууль болон бусад холбогдох хуулиуд, Улсын секторын нягтлан бодох

бүртгэлийн олон улсын стандарт /УСНББОУС/, Сангийн сайдын 2006 оны 388, 2008 оны 352 дугаар тушаалаар баталсан “Төсөвт байгууллагад мөрдөх нягтлан бодох бүртгэлийн дансны заавар, санхүүгийн тайлан, тодруулгын маягт, санхүүгийн тайлан бэлтгэж гаргах аргачлал”-ыг ашиглаж байна. Тайлант онд тухайн байгууллагын санхүүгийн үйл ажиллагаанд мөрддөг гол хуульд өөрчлөлт ороогүй байна

**Гурав. Байгууллагын зорилго, үйл ажиллагаа:**

Төрөөс газрын тосны салбарын бодлого боловсруулахад дэмжлэг үзүүлэх, хөрөнгө оруулагчид, хэрэглэгчдэд хөнгөн шуурхай, шударга үйлчилгээ үзүүлэх,тус салбарт явуулж буй төрийн бодлогыг хэрэгжүүлэх замаар үндэсний эдийн засгийн хөгжилд газрын тосны салбарын гүйцэтгэх үүргийг нэмэгдүүлэхэд оршино.

Газрын тосны газар нь эрхэм зорилгынхоо хүрээнд дараах үйл ажиллагааны тэргүүлэх чиглэлийг хэрэгжүүлж байна. Үүнд:

* Газрын тосны салбарт төрөөс баримтлах бодлогыг хэрэгжүүлэх, боловсронгуй болгоход дэмжлэг үзүүлэх;
* Газрын тос боловсруулах үйлдвэр байгуулах, үйлдвэрлэлийг дэмжих бодлогын хэрэгжилтийг хангах;
* Газрын тос, газрын тосны уламжлалт бус эх үүсвэрийн судалгаа, хайгуулын ажлын үйл ажиллагааг эрчимжүүлэх, үр дүнг нэгтгэх, нөөцийг өсгөх, сэдэвчилсэн судалгаа хийх, олборлолт, боловсруулалтыг дэмжих;
* Газрын тосны олборлолтыг нэмэгдүүлж, боловсруулах үйлдвэрийг түүхий эдээр хангах;
* Газрын тосны бүтээгдэхүүний хэрэгцээг тасралтгүй, тогтвортой хангах, нөөцийн бодлогыг хэрэгжүүлэх;
* Газрын тосны салбарт эдийн засгийн үр ашигтай, байгаль орчинд халгүй дэвшилтэт техник, технологи нэвтрүүлэх;

Дээрх зорилтыг хэрэгжүүлэхийн тулд Монгол Улсын Төсвийн тухай хуулийн 16 дугаар зүйлийн 16.1-д: “Төсвийн байгууллага нь түүний үйл ажиллагааг үр ашигтай удирдлагаар хангаж, ажлын үр дүнг хариуцах үүрэг бүхий төсвийн шууд захирагчтай байна” гэж заасан байна.

Төсвийн тухай хуулийн 16 дугаар зүйлийн 16.5-д: “агентлагын дарга тус агентлагын төсвийн шууд захирагч байна” гэж заасны дагуу тус байгууллагын дарга Төсвийн захирагчийн үүргийг гүйцэтгэж байна. Тухайн байгууллагын төсвийн 2015 оны төсвийг Уул уурхайн яамны төрийн сангаас олгож байна.

Төсвийн шууд захирагчтай холбоотой хууль эрх зүйн баримт бичгийг судалсан бөгөөд байгууллагатай холбоотой Төсвийн тухай хууль, Төрийн болон орон нутгийн өмчийн тухай хуулиудыг хэрэгжүүлэн ажиллаж байна.

**Дөрөв.Аудитын шалгуур үзүүлэлт, аудитын арга зүй, хэрэгжүүлсэн горим, хяналтын сорил болон нарийвчилсан горим, түүний үр дүн:**

Аудит хийхэд Нягтлан бодох бүртгэлийн нийтээр хүлээн зөвшөөрсөн зарчмууд, УСНББОУС, Нягтлан бодох бүртгэлийн тухай хуулийг шалгуур болгон ашиглав.

Аудитаар Газрын тосны газрын 2015 оны санхүүгийн тайланд дүгнэлт өгөх үүднээс төсвийн захирагчийн удирдлагын бэлтгэсэн санхүүгийн тайлан нь материаллаг хэмжээний алдаатай илэрхийлэгдээгүй гэсэн үндэслэлтэй нотолгоо олж авахын тулд төсвийн дансдын уламжлалт эрсдэл болон хяналтын эрсдэлийг тогтоон тухайн байгууллагын зүгээс тавьж буй дотоод хяналтыг үнэлж баримтжууллаа.

Санхүүгийн тайланг бэлтгэн гаргахад баримталсан бодлого, зарчмуудыг үнэлж, зарим гүйлгээ ихтэй томоохон дансдад түүвэрчилсэн байдлаар аудитын нарийвчилсан горим, сорил гүйцэтгэв.

Тухайн байгууллагын нягтлан бодох бүртгэлийн бодлого, системтэй танилцахад тус байгууллагын санхүүгийн үйл ажиллагаандаа баримталдаг нягтлан бодох бүртгэлийн бодлогын баримт бичгийг Сангийн яамнаас гаргасан НББ-ийн бодлого, заавар, журамтай нийцүүлэн боловсруулж ГТГ-ын даргын 2007 оны 12 дугаар сарын 12-ны өдрийн 197 дугаартай эрх зүйн актаар баталгаажуулан мөрдөж байгаа ба тайлант онд нягтлан бодох бүртгэлийн бодлогод өөрчлөлт ороогүй байна. Энэхүү бүртгэлийн бодлогын баримт бичиг нь УСНББОУС-тай нийцсэн байна.

Газрын тосны газрын санхүүгийн үйл ажиллагааг бүртгэх, хянах, боловсруулах үйл ажиллагааг санхүүгийн Unicus програмаар боловсруулан санхүүгийн тайлан бэлтгэх аргачлалын дагуу санхүүгийн тайланг гаргасан байна.

Тухайн байгууллагын нийт орлогын 95 хувийг улсын төсөвт төвлөрүүлэх орлого эзэлж байна. Иймээс нийт хөрөнгийн 2 хувь буюу 786.4 сая төгрөгөөр материаллаг байдлын түвшинг тооцох нь зохимжтой гэж үзлээ.

# Тав. Дотоод хяналт:

Бид санхүүгийн тайланд материаллаг алдаа байхгүй гэдгийг нягтлах үүднээс дотоод хяналтыг шаардлагатай гэж үзсэн хэмжээгээр дахин хийсэн. Энэ нь материаллаг алдаа гарахаас хамгаалахын тулд жилийн турш үр нөлөөтэй ажиллах ёстой гол хяналтуудыг тодруулах, судлах зорилготой юм. Газрын тосны газрын дотоод хяналт эрсдэлийг төлөвлөлтийн үед бага гэж тооцсон ба дахин хянахад дотоод хяналт хэвийн байна.

**Зургаа.Төсвийн орлого, зардлын гүйцэтгэл, түүний талаарх тайлбар:**

2015 оны батлагдсан төсвийг сар, улирлын хуваарийн дагуу салбарын яамны Төрийн сангийн харилцах дансаар дамжуулан санхүүжүүлснээс гадна төсвийн хүрээний мэдэгдлийг боловсруулах, төсвийн санхүүжилтийн гүйцэтгэлийг хангах, төсвийг зардлын төрөл зүйлээр хуваарилан гүйцэтгэлд хяналт тавин ажилласан байна.

**Төсвийн гүйцэтгэлийн талаар**

2015 оны батлагдсан зардлын төсөв 3,161.5 сая төгрөг ба үүнээс 3,109.1 сая төгрөгийн зарцуулалттай гарч төсөвт зардлыг 1.6 хувиар буюу 52.4 сая төгрөгөөр хэмнэжээ.

**Улсын төсөвт төвлөрүүлсэн орлогын талаар.**

Төсвийн тухай хууль, Засгийн газрын 2008 оны 64 дүгээр тогтоолоор үйл ажиллагааны зардлыг улсын төсвөөс санхүүжүүлж, төсвийн болон үйлчилгээний орлогыг улсын төсөвт бүрэн төвлөрүүлэхээр заасны дагуу 2015 оны Төсвийн тодотголоор Газрын тосны экспортын орлогоос улсын төсөвт 162.5 тэрбум төгрөг, үүнээс тусгай зөвшөөрлийн төлбөрт болон бусад орлогоос 1.6 тэрбум төгрөг тус тус төвлөрүүлэхээс тосны экспортын орлогоос 160.6 тэрбум, бусад орлогоос 4.0 тэрбум төгрөг,нийт 164.6 тэрбум төгрөгийг төвлөрүүлж дүнгээрээ төлөвлөгөөг 1.3 хувь буюу 2.2 тэрбум төгрөгөөр давуулан биелүүлсэн байна.

**Долоо. Шилэн дансны мэдээлэл.**

Газрын тосны газар нь Шилэн дансны тухай хуулийг хэрэгжүүлэх төлөвлөгөө гарган 2014 оны 12-р сарын 25-ны өдөр [www.shilendans.gov.mn](http://www.shilendans.gov.mn) цахим хуудсанд [900018002@gov.mn](mailto:900018002@gov.mn) хаягаар нэвтрэх эрх авч 2015 оны 1 дүгээр сарын 2-ны өдрөөс Шилэн дансны хуулийн 5 дугаар зүйлийн 5.1 дэх хэсэгт заасны дагуу байгууллагын цахим хуудас болох [www.pam.gov.mn](http://www.pam.gov.mn), шилэн дансны нэгдсэн цахим хуудас [www.shilendans.gov.mn-д](http://www.shilendans.gov.mn-д) тус тус холбогдох мэдээллийг хуульд заасан хугацаанд нь тогтмол оруулан Уул уурхайн яамны ХШҮДАГ-т улирал бүр тайлагнан ажиллаж байна.

**Найм. Олж тогтоосон гол эрсдэлүүд, түүний үр дагавар:**

Аудитын төлөвлөгөөний дагуу аудитын эрсдэлүүдийг тогтоож, батламж мэдэгдлүүдийн хүрээнд данс бүрт нарийвчилсан горим, сорил гүйцэтгэв.

**Ес. Гол, онцлог гүйлгээний талаарх (тохиромжтой бол) тайлбар:**

Газрын тосны газрын 2015 оны санхүүгийн тайлан материаллаг хэмжээний алдаатай илэрхийлэгдээгүй гэдгийг, түүнийг бэлтгэн гаргахад баримталсан бодлого, зарчмуудыг үнэлж, аудитын явцад санхүүгийн тайланд нөлөөлөхүйц хэмжээний мөнгөн хөрөнгө, үндсэн хөрөнгө, бусад орлого, бичиг хэрэг, тээвэр шатахуун, шуудан холбоо, гадаад томилолт, дотоод томилолт зэрэг дансанд ажил гүйлгээ, үлдэгдэл, тооцооллуудыг түүвэрчлэн нарийвчилсан горим, сорилын аргаар шалгалаа.

**Арав. Аудитаар илрүүлсэн гол зөрчлүүд, тэдгээрийг шийдвэрлэсэн талаар:**

Санхүүгийн тайлангийн аудитаар хөндөгдсөн гол асуудлуудыг дараах заалтад хураангуйлан тэмдэглэв. Аудитын явцад материаллаг хэмжээний дараах алдаа илэрсэн байна. Үүнд:

1. Тайлант онд аудит баталгаажуулах зардалд 15.0 сая төгрөгийн төсөв батлагдаж 100 хувийн гүйцэтгэлтэй тайлагнасан байна. Тус зардлын төсвөөс 14.0 сая төгрөгийг дотоод томилолт, 1.0 сая төгрөгийг бусад зардалд тус тус зориулалт бусаар зарцуулсан байна.

Шийдвэрлэсэн: Төсвийн тухай хуулийн 16 дугаар зүйлийн 16.5.5-д “Батлагдсан төсвийг зориулалтын дагуу зарцуулах;” гэж заасныг зөрчиж байна;

1. 2015 онд ГТГ-ын даргын 02 дугаар тушаалаар тус байгууллагын ажилчдын 11-16 насны 16 хүүхдүүдийг 8 хоногийн хугацаатай Япон улсад аялуулан нийт 72.4 сая төгрөгийг сургалтын урамшууллын хөрөнгөөс зарцуулсан байна.

Шийдвэрлэсэн: ЗГ-ын 2013 оны 291 дүгээр тогтоолоор баталсан “Монгол Улсын Засгийн газраас гэрээлэгч компаниудтай байгуулсан “Бүтээгдэхүүн хуваах гэрээ”-ний дагуу компаниудаас олгодог сургалтын урамшууллын хөрөнгөөр суралцах иргэдийг сонгон шалгаруулах, хөрөнгийг зарцуулах журам”, Засгийн газрын 147 дугаар тогтоолын 2.6-д улс, орон нутгийн төсвийн хөрөнгөөр, ялангуяа төсвийн нэмэлт орлого, хандив болон тусламжийн орлогоор гадаад, дотоодын тойрон аялал, зугаалга, ой тэмдэглэх арга хэмжээ, урлагийн наадам, уралдаан тэмцээн зохион байгуулахгүй байх;” гэж заасныг баримтлан ажиллах.

1. Уул уурхайн яамны Төрийн нарийн бичгийн даргын 2015 оны 4 дүгээр сарын 01-ний өдрийн 43 дугаар тушаалаар сургалтын төлбөрийн буцалтгүй тусламж, тэтгэлгийн зардлын 2015 оны төлөвлөгөөг баталсан байна. Төлөвлөгөөнд хэвлэл мэдээлэл, сурталчилгааны зардалд 60.0 сая төгрөгийг төлөвлөж батлагдсанаас гүйцэтгэлээр 46.7 сая төгрөгийг зарцуулсан нь дээрх сургалтын дансны хөрөнгийг зарцуулах журамтай нийцэхгүй байна.

Шийдвэрлэсэн: Төсвийн тухай хуулийн 6 дугаар бүлгийн 6.4.1-д төсвийг үр ашигтай, хэмнэлттэй байхаар төлөвлөж, зарцуулах; Засгийн газрын 2013 оны 291 дүгээр тогтоолоор батлагдсан “Монгол Улсын засгийн газраас гэрээлэгч компаниудтай байгуулсан “Бүтээгдэхүүн хуваах гэрээ”-ний дагуу компаниудаас олгодог сургалтын урамшууллын хөрөнгөөр суралцах иргэдийг сонгон шалгаруулах, хөрөнгийг зарцуулах журам”-ын 7 дугаар зүйлийн Сургалтын дансны хөрөнгийг зарцуулах журамтай нийцэхгүй байна.

1. ГТГ-ын даргын 94 дүгээр тушаалаар 6 хүнийг 5.0 сая төгрөгөөр Уул уурхайн яамны 1 хүнийг 3.0 сая төгрөгөөр нийт 33.0 сая төгрөгөөр шагнаж зардлыг Төлөөлөгчийг дэмжих сангаас санхүүжүүлсэн байна. Мөн төлөөлөгчийг дэмжих сангаас 7.5 сая төгрөгөөр УБ Сонгодо эмнэлэгт ажилчдыг шинжилгээ, оншилгоонд хамруулсан байна.

Шийдвэрлэсэн: Газрын тосны газрын даргын 2011 оны 211 дүгээр тушаалаар баталсан “Төлөөлөгчийн үйл ажиллагааг дэмжих хөрөнгийг зарцуулах журам”, Үйлдвэр худалдааны сайдын 2008 оны 33 дугаар тушаалаар баталсан “Бүтээгдэхүүн хуваах гэрээний гэрээлэгчийг сонгон шалгаруулах журам”-ыг тус тус баримтлан хөрөнгийн зарцуулалтыг гаргах ба журамд заагдаагүй зориулалт бус зардлыг санхүүжүүлэхгүй байх;

**Материаллаг бус дараах зөрчил илэрсэн байна. Үүнд:**

1. Тайлант онд үндсэн хөрөнгийн шинж чанартай 7.9 сая төгрөгийн өртөгтэй хивсний үнийг шилжүүлэхдээ шууд зардлаар тайлагнаж, үндсэн хөрөнгийг орлогод аваагүй байна.

Шийдвэрлэсэн: Сангийн сайдын 2006 он 388 дугаар тушаалаар баталсан “Нягтлан бодох бүртгэлийн дансны заавар”-ын 4.31, 4.33-д заасныг баримтлан ажиллах.

2. Бичиг хэргийн 2.2 сая төгрөг, сэлбэг хэрэгсэлийн 3.4 сая төгрөг, засварын материалын 23.3 сая төгрөгийн зардлыг тус тус бараа материалын дансаар дамжуулалгүй шууд зардлаар бүртгэсэн байна.

Шийдвэрлэсэн: Сангийн сайдын 2006 он 388 дугаар тушаалын 1 дүгээр хавсралтын 4.21-д заасныг баримтлан ажиллах.

3. Бичиг хэргийн зардлын төсвөөс 4.4 сая төгрөгийн вирусны программ худалдан авсан байна.

Шийдвэрлэсэн:Төсвийн тухай хуулийн 41 дүгээр зүйлийн 41.2.2-д “Батлагдсан төсвийн хүрээнд зардал гаргах” гэж заасныг баримтлан ажиллах.

4. Газрын тосны газар даргын 2015 оны 12 дугаар сарын 24-ний өдрийн 180 дугаар тушаалаар жилийн эцсийн ажлын үр дүнгийн урамшуулалыг нийт ажилчдын үндсэн цалингийн 50-130 хувиар тооцож нийт 71.3 сая төгрөгийг зарцуулсан байна. Мөн цалингийн сангаас 2.5 сая төгрөгийн нэг удаагийн шагнал урамшуулалд зарцуулсан байна.

Шийдвэрлэсэн: Энэ нь ЗГ-ын 1995 оны 96 дугаар тогтоолын 6 дугаар хавсралтаар баталсан “Төрийн албан хаагчид шагнал, урамшил олгох журам”-ын 5-д зааснаар “...улиралын ажлын үр дүнгээр албан тушаалын сарын цалингийн 40 хүртэл хувьтай тэнцэх хэмжээний мөнгөн шагнал олгож болно..” гэсэн заалтыг зөрчсөн байна.

1. Газрын тосны газар нь 2015 оны жилийн эцсийн төсвийн гүйцэтгэлийн тайлангаар томилолт, зочны зардлыг 5.9 сая төгрөгөөр хэтрүүлэн зарцуулсан байна.

Шийдвэрлэсэн: Төсвийн тухай хуулийн 6 дугаар зүйлийн 6.4.1-д “ Төсвийг үр ашигтай, хэмнэлттэй байхаар төлөвлөж, зарцуулах” гэсэн заалтыг баримтлан ажиллах.

**Арван нэг. Залруулагдаагүй алдаануудын талаарх тайлбар:**

Залруулагдах боломжгүй алдаа байхгүй.

**Арван хоёр. Анхаарал татахуйц бусад чухал асуудал:**

Анхаарал татахуйц чухал асуудал үгүй байна.

**Арван гурав. Дараагийн аудитаар авч үзэх асуудлууд:**

Төсвийн шууд захирагч тухайн жилийн шаардагдах санхүүжилтийн хэрэгцээ, төсвийн хөрөнгийг үр ашиггүй, зориулалт бусаар зарцуулсан эсэх, дээр дурдсан үндсэн хөрөнгийг данс бүртгэлд тусгасан эсэх, санхүүгийн бүртгэл, тайлагнал үнэн зөв бэлтгэгдсэн эсэхийг шалгахад анхаарлаа хандуулна.

**Арван дөрөв. Санхүүгийн тайланд хийсэн аудитаар илэрсэн зөрчлийн нэгтгэл**:

Газрын тосны газрын 2015 оны санхүүгийн тайланд хийсэн аудитаар нийт 295.5 сая төгрөгийн алдаа, зөрчил илэрсэн ба үүнээс 120.9 сая төгрөгийн зөрчилд зөвлөмж өгч, 174.6 сая төгрөгийн зөрчлийг арилгах албан шаардлага өгөв.

**Арван тав. Өмнөх зөвлөмжийн хэрэгжилт:**

Төсвийн захирагчийн төсвийн 2014 оны санхүүгийн тайланд Үндэсний аудитын газраас хийсэн аудитаар 3 зөвлөмж өгсөн ба тэдгээрийн биелэлт дараах байдалтай байна.

1. Засгийн газрын 2013 оны 291 дүгээр тогтоолоор баталсан журмын дагуу Сургалтын дансны 2014 оны тайланг гарган товч танилцуулга, суралцагсдын судалгааны хамт Уул уурхайн сайдад албан бичгээр хүргүүлсэн ба Газрын тосны газрын Сургалтын төлбөрийн буцалтгүй тусламж, тэтгэлэгийн зардлын 2015 оны зарцуулалтын чиглэл, төлөвлөгөөг Уул уурхайн яамны Төрийн нарийн бичгийн даргын 2015 оны 04 дүгээр сарын 01 -ний өдрийн 43 дугаар тушаалаар батлуулан мөрдөн ажиллаж байна. Сургалтын урамшууллын дансанд төвлөрсөн хөрөнгийг 2015 оны батлагдсан төсвийн дагуу байгууллагын төрийн сан дахь дансанд төвлөрүүлж, Сангийн яамны төрийн сангийн хяналт, хуваариар зарцуулж байна.  
Газрын тосны тухай хууль /Шинэчилсэн найруулга/ 2014 оны 7 дугаар 1-ний УИХ- аар шинэчлэн батлагдсантай холбогдуулан “Бүтээгдэхүүн хуваах гэрээний гэрээлэгчийг сонгон шалгаруулах журамыг шинэчлэн боловсруулж Уул уурхайн сайдын 2014 оны 202 дугаар тушаалаар батлуулан мөрдөж байна.

2. Аудитын зөвлөмжийн хүрээнд Төрийн өмчийн хорооны 2015 оны 05 дугаар сарын 21-ний өдрийн 368 дугаар тогтоолоор Тоёото маркийн 2ш, Соната-7 маркийн 1 ш балансын үнээр нийт 358.1 сая төгрөгийн 3 ш автомашиныг Уул уурхайн яаманд балансаас балансад шилжүүлэх ажпыг зохион байгуулав

3. Байгууллагын 2012-2014 оны үйл ажиллагаан, санхүүгийн тайланд Үндэсний аудитын газраас хийсэн аудитаар Уул уурхайн яамны зарим ажилтнуудын томилолт, шатахуун, эд хөрөнгөтэй холбоотой зардлыг санхүүжүүлж байгааг зогсоосон бөгөөд энэ талаар Уул уурхайн яамтай хамтарч ажиллах талаар албан тоотоор хандсан байна.

2014 оны аудитаар өгсөн албан шаардлагын биелэлт дараах байдалтай байна:

Төлөөлөгчийг дэмжих сангийн данснаас Сургалтын урамшууллын дансанд буцаан төвлөрүүлэхээр нийт 352.1 сая төгрөгийг 2015 оны 4 дүгээр сарын 03-ны өдөр 99.3 сая төгрөг, 2015 оны 8 дугаар сарын 26-ны өдөр 99.4 сая төгрөг, 2015 оны 11 сарын 13-ны өдөр 99.6 сая төгрөг, 2016 оны 1 дүгээр сарын 12-ны өдөр 53.1 сая төгрөгийг улсын төсөвт буцаан төвлөрүүлсэн байна.

**Арван зургаа. Зөрчилгүй санал дүгнэлт**

Газрын тосны газрын 2015 оны 12 дугаар сарын 31-ний өдрөөрх санхүүгийн байдал, санхүүгийн үр дүн, мөнгөн гүйлгээ, өмчийн өөрчлөлтийн болон илчлэл тодруулгад тайлагнасан үлдэгдэл, ажил гүйлгээнүүд холбогдох хууль, УСНББОУС, түүнд нийцүүлэн Сангийн сайдын баталсан заавар, журмуудын дагуу материаллаг алдаагүй, үнэн зөв шударга илэрхийлэгдсэн байна.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | |  | | --- | |  | |  | |  | |  | |  | | | **2010 оны 3 дугаар сарын 01** |  |  | | --- | | **Нэмэлт мэдээлэл авахыг хүсвэл дараахь хаягаар харилцана уу:** | | **Газрын захирал: Ц.Батбаяр**  **Утас: 263533**  **Аудитын менежер: Ж.Батсайхан**  **Утас: 261663** | | **Шинжээч: Ш.Энхтайван**  **Утас: 261740** | | **Үндэсний аудитын газар**  **Засгийн газрын IY байр**  **Бага тойруу 6**  **Монгол улс Улаанбаатар-46** | | **Вэб хуудас: www.mnao.pmis.gov.mn** | |  | **ГАЗРЫН ТОСНЫ ГАЗРЫН**  **2015 ОНЫ САНХҮҮГИЙН ТАЙЛАН**  **Менежментийн захидал**  **Тэргүүлэх ач холбогдол №1 зүйлс:**  Асуудал 1  Төсвийн гүйцэтгэлийн зардал................13  Асуудал 2  Сургалтын урамшуулалын хөрөнгийн зарцуулалт...............................................14-15  Асуудал 3  Төлөөлөгчийг дэмжих сангийн  хөрөнгийн зарцуулалт.............................16  **Тэргүүлэх ач холбогдол №2 зүйлс:**  Асуудал 1  Үндсэн хөрөнгө........................................17  Асуудал 2  Бараа материал......................................18  Асуудал 3  Төсвийн гүйцэтгэлийн зардал.....................................................19  Асуудал 4  Цалин, шагнал урамшуулал............................................20  Асуудал 5  Төсвийн гүйцэтгэл...................................21  **Аудит хийгдсэн**  **санхүүгийн тайлан................................22-30**  **2016 оны 2 дугаар сар** |

## Менежментийн захидал

Үндэсний аудитын газар аудитын явцад илрүүлсэн зүйлсийг нэгтгэсэн менежментийн захидлыг ГТГ-ын удирдлагад зориулж бэлтгэсэн бөгөөд түүнд хяналтын сул тал, горимыг өөрчлөх замаар хяналтыг сайжруулах зөвлөмжийг өглөө.

Энэхүү менежментийн захидлын агуулга АОУС-ын дагуу хийгддэг ТАБ-ын аудитын горимоос урган гарсан болно. Бидний хэрэгжүүлсэн горим, сорил нь санхүүгийн тайлангийн санал дүгнэлт гаргахад зориулагдсан.

Тиймээс аудитын зөвлөмж нь дахин хяналт хийх үеийн нөхцөл байдлын талаарх бидний үнэлэлт, дүгнэлтийг тусгаж байгаа болно.

Төрийн аудитын байгууллага энэхүү зөвлөмжийг та бүхний бүртгэл, тайлагнал, хяналтын үйл ажиллагааг сайжруулах зорилготой бөгөөд харин зөвлөмжийг хүлээн авч, хэрэгжүүлэх нь танай үүрэг хариуцлага юм.

Аудитын явцад бидэнтэй хамтран ажилласан Газрын тосны газрын санхүүгийн холбогдох ажилтнуудад талархал илэрхийлье.

|  |  |
| --- | --- |
| Асуудал 1: Төсвийн гүйцэтгэлийн зардал | Тэргүүлэх ач холбогдол №1 |
| **ҮАГ-ын ажиглалт**  Тайлант онд аудит баталгаажуулах зардалд 15.0 сая төгрөгийн төсөв батлагдаж 100 хувийн гүйцэтгэлтэй тайлагнасан байна. Тус зардлын төсвөөс 14.0 сая төгрөгийг дотоод томилолт, 1.0 сая төгрөгийг бусад зардалд тус тус зориулалт бусаар зарцуулсан байна.  **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **ҮАГ-ын зөвлөмж**  Төсвийн тухай хуулийн 16 дугаар зүйлийн 16.5.5-д “Батлагдсан төсвийг зориулалтын дагуу зарцуулах.  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

|  |  |
| --- | --- |
|  |  |

|  |  |
| --- | --- |
| Асуудал 2: Сургалтын урамшуулалын хөрөнгийн зарцуулалт | Тэргүүлэх ач холбогдол №2 |
| **ҮАГ-ын ажиглалт**  2.1.2015 онд ГТГ-ын даргын 02 дугаар тушаалаар тус байгууллагын ажилчдын 11-16 насны 16 хүүхдүүдийг 8 хоногийн хугацаатай Япон улсад аялуулан нийт 72.4 сая төгрөгийг сургалтын урамшууллын хөрөнгөөс зарцуулсан байна. | **ҮАГ-ын зөвлөмж**  1. ЗГ-ын 2013 оны 291 дүгээр тогтоолоор баталсан “Монгол Улсын засгийн газраас гэрээлэгч компаниудтай байгуулсан “Бүтээгдэхүүн хуваах гэрээ”-ний дагуу компаниудаас олгодог сургалтын урамшууллын хөрөнгөөр суралцах иргэдийг сонгон шалгаруулах, хөрөнгийг зарцуулах журам”, “Засгийн газрын 147 дугаар тогтоолын 2.6-д Улс, орон нутгийн төсвийн хөрөнгөөр, ялангуяа төсвийн нэмэлт орлого, хандив болон тусламжийн орлогоор гадаад, дотоодын тойрон аялал, зугаалга, ой тэмдэглэх арга хэмжээ, урлагийн наадам, уралдаан тэмцээн зохион байгуулахгүй байх; |

|  |  |
| --- | --- |
| **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

|  |  |
| --- | --- |
| Асуудал 2: Сургалтын урамшуулалын хөрөнгийн зарцуулалт | Тэргүүлэх ач холбогдол №2 |
| **ҮАГ-ын ажиглалт**  2.2 Уул уурхайн яамны Төрийн нарийн бичгийн даргын 2015 оны 4 дүгээр сарын 01-ний өдрийн 43 дугаар тушаалаар сургалтын төлбөрийн буцалтгүй тусламж, тэтгэлгийн зардлын 2015 оны төлөвлөгөөг баталсан байна. Төлөвлөгөөнд хэвлэл мэдээлэл, сурталчилгааны зардалд 60.0 сая төгрөгийг төлөвлөж батлагдснаас гүйцэтгэлээр 46.7 сая төгрөгийг зарцуулсан нь дээрх сургалтын дансны хөрөнгийг зарцуулах журамтай нийцэхгүй байна. | **ҮАГ-ын зөвлөмж**  Төсвийн тухай хуулийн 6 дугаар бүлгийн 6.4.1, Засгийн газрын 2013 оны 291 дүгээр тогтоолын 7 дугаар бүлгийг тус тус баримтлан ажиллах. |

|  |  |
| --- | --- |
| **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

|  |  |
| --- | --- |
| Асуудал 3: Төлөөлөгчийг дэмжих сангийн хөрөнгийн зарцуулалт | Тэргүүлэх ач холбогдол №1 |
| **ҮАГ-ын ажиглалт**  ГТГ-ын даргын 94 дүгээр тушаалаар 6 хүнийг 5.0 сая төгрөгөөр Уул уурхайн яамны 1 хүнийг 3.0 сая төгрөгөөр нийт 33.0 сая төгрөгөөр шагнаж зардлыг Төлөөлөгчийг дэмжих сангаас санхүүжүүлсэн байна. Мөн төлөөлөгчийг дэмжих сангаас 7.5 сая төгрөгөөр УБ Сонгодо эмнэлэгт ажилчдыг шинжилгээ, оншилгоонд хамруулсан байна.  **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **ҮАГ-ын зөвлөмж**  Газрын тосны газрын даргын 2011 оны 211 дүгээр тушаал, 2008 оны 33 дугаар тушаалыг баримтлан журамд заагдаагүй зориулалт бус зардлыг санхүүжүүлэхгүй байх;  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |
| Асуудал 1: Үндсэн хөрөнгө | Тэргүүлэх ач холбогдол №2 |
| **ҮАГ-ын ажиглалт**  Тайлант онд үндсэн хөрөнгийн шинж чанартай 7.9 сая төгрөгийн өртөгтэй хивсний үнийг шилжүүлэхдээ шууд зардлаар тайлагнаж, үндсэн хөрөнгийг орлогод аваагүй байна.  **Эрсдэлүүд**  Үндсэн хөрөнгө дутагдах; | **ҮАГ-ын зөвлөмж**  Сангийн сайдын 2006 он 388 дугаар тушаалаар баталсан “Нягтлан бодох бүртгэлийн дансны заавар”-ын 4.31, 4.33-д заасныг баримтлан ажиллах.  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

|  |  |
| --- | --- |
| Асуудал 2: Бараа материал | Тэргүүлэх ач холбогдол №2 |
| **ҮАГ-ын ажиглалт**  Бичиг хэргийн 2.2 сая төгрөг, сэлбэг хэрэгсэлийн 3.4 сая төгрөг, засварын материалын 23.3 сая төгрөгийн зардлыг тус тус бараа материалын дансаар дамжуулалгүй шууд зардлаар бүртгэсэн байна.  **Эрсдэлүүд**  Бараа материалтай холбоотой дансны бичилт буруу хийсэн байх | **ҮАГ-ын зөвлөмж**  Сангийн сайдын 2006 он 388 дугаар тушаалын 1 дүгээр хавсралтын 4.21-д заасныг баримтлан ажиллах.  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

|  |  |
| --- | --- |
| Асуудал 3: Төсвийн гүйцэтгэлийн зардал | Тэргүүлэх ач холбогдол №2 |
| **ҮАГ-ын ажиглалт**  Бичиг хэргийн зардлын төсвөөс 4.4 сая төгрөгийн вирусны программ худалдан авсан байна.    **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **ҮАГ-ын зөвлөмж**  Төсвийн тухай хуулийн 41 дүгээр зүйлийн 41.2.2-д “Батлагдсан төсвийн хүрээнд зардал гаргах” гэж заасныг баримтлан ажиллах.  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

|  |  |
| --- | --- |
| Асуудал 4: Цалин, шагнал урамшуулал | Тэргүүлэх ач холбогдол №2 |
| **ҮАГ-ын ажиглалт**  Газрын тосны газар даргын 2015 оны 12 дугаар сарын 24-ний өдрийн 180 дугаар тушаалаар жилийн эцсийн ажлын үр дүнгийн урамшуулалыг нийт ажилчдын үндсэн цалингийн 50-130 хувиар тооцож нийт 71.3 сая төгрөгийг зарцуулсан байна. Мөн цалингийн сангаас 2.5 сая төгрөгийн нэг удаагийн шагнал урамшуулалд зарцуулсан байна.    **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **ҮАГ-ын зөвлөмж**  Энэ нь ЗГ-ын 1995 оны 96 дугаар тогтоолын 6 дугаар хавсралтаар баталсан “Төрийн албан хаагчид шагнал, урамшил олгох журам”-ын 5-д зааснаар “...улиралын ажлын үр дүнгээр албан тушаалын сарын цалингийн 40 хүртэл хувьтай тэнцэх хэмжээний мөнгөн шагнал олгож болно..” гэсэн заалтыг зөрчсөн байна.  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |
| Асуудал 5: Төсвийн гүйцэтгэл | Тэргүүлэх ач холбогдол №2 |
| **ҮАГ-ын ажиглалт**  Газрын тосны газар нь 2015 оны жилийн эцсийн төсвийн гүйцэтгэлийн тайлангаар томилолт, зочны зардлыг 5.9 сая төгрөгөөр хэтрүүлэн зарцуулсан байна.    **Эрсдэлүүд**  Батлагдсан төсвөөс гадуур зардал гаргах, зориулалт бусаар зарцуулах, холбогдох хууль, тогтоол, журам, заавар зөрчсөн байх | **ҮАГ-ын зөвлөмж**  Төсвийн тухай хуулийн 6 дугаар зүйлийн 6.4.1-д “ Төсвийг үр ашигтай, хэмнэлттэй байхаар төлөвлөж, зарцуулах” гэсэн заалтыг баримтлан ажиллах.  **Төсвийн захирагчийн хариу**  Аудитаар илэрсэн энэхүү алдаа, зөрчил дутагдлыг төсвийн захирагч хүлээн зөвшөөрсөн болно. |

















